Френк Запа

Френсис Винсент Запа (; Балтимор, 21 декември 1940 — Лос Анџелес, 4 декември 1993) — американски музичар, сатиричар, гитарист, текстописец и пејач. Неговата музичка кариера траела 30 години, а ја започнал 1956 година во тинејџерскиот бенд The Blackouts. За време на тој период Запа се покажал како врвен композитор, гитариста и водич на бендот. Со него секогаш настапувале големи музичари, а во придружба во бендот обично имало околу девет музичари. Во почетокот на 1960 година основал рок бенд The Mothers of Invention со кој остварил бројна дискографија. Умрел во 1993 од рак на простата.

 Животопис 
Родителите му биле по потекло од Сицилија,Oldies.com - Френк Запа, биографија мајка му имала и француско, а татко му и грчко и арапско потекло. Татко му биохемичар и математичар. Френк бил најстар од четирите деца, а пораснал во семејството каде постарите често зборувале италијански јазик. Семејството често се селело поради работата на татко му. Френк како дете бил болежлив, и страдал од астма и проблеми со ушите и со синусите.

Запа двапати се женел,Filmreference.com првиот пат во 1960 година со Кетрин Шерман со која немал деца. Се развеле во 1964 година. Вториот брак го склучил во 1967 година со Аделаида Гејл Слотман, со која останал до крајот на животот. Со втората сопруга имал четири деца.. Гејл Запа по неговата смрт основала фондација Запа фемили траст.

 Музичка кариера 
Френк Запа се вклучил во музичка група како тапанар првпат за време на средношколските години во Сан Диего.Zappa, Frank; Occhiogrosso, Peter (1989). Real Frank Zappa Book. Simon and Schuster. ISBN 978-0-671-70572-5. Мајка му го поддржувала неговиот интерес за музиката. Пред завршување на средното училиште, Запа веќе компонирал, аранжирал и водел изведба на авангарден настап на школскиот оркестар.

Во 1959 година, Запа заминал од дома и се преселил во Лос Анџелес, каде ја сретнал Кетрин Шерман. Заедно се преселиле во Онтарио, и се венчале на 28 декември 1960 година.

 Наводи 

 Надворешни врски 






Категорија:Родени во 1940 година
Категорија:Починати во 1993 година
Категорија:Американски гитаристи